b'\n_START_ARTICLE_\nShaniwar Wada\n_START_PARAGRAPH_\nShaniwarwada (\xc5\x9aaniv\xc4\x81rav\xc4\x81\xe1\xb8\x8d\xc4\x81) on ajalooline linnus Indias Maharashtras Pune linnas. Linnus on ehitatud aastal 1732 ning oli Peshwase Maratha impeeriumi v\xc3\xb5imu all kuni 1818. aastani, mil Peshwa kaotas v\xc3\xb5imu Briti Ida-India Kompaniile p\xc3\xa4rast kolmandat Anglo-Maratha s\xc3\xb5da. P\xc3\xa4rast Maratha impeeriumi t\xc3\xb5usu 18. sajandil sai palee India poliitikakeskuseks. _NEWLINE_1828. aastal sai kindlus suurel m\xc3\xa4\xc3\xa4ral kahjustada tulekahju tagaj\xc3\xa4rjel, kuid tulekahju p\xc3\xb5hjust ei ole teada. N\xc3\xbc\xc3\xbcd on sellest saanud turismipiirkond allesj\xc3\xa4\xc3\xa4nud varemete t\xc3\xb5ttu.\n_START_SECTION_\nAjalugu\n_START_PARAGRAPH_\nSharniwar Wada oli algselt Maratha impeeriumis seitsmekorruseline k\xc3\xb5ige olulisem ehitis. Algse plaani j\xc3\xa4rgi pidi ehitis olema tehtud t\xc3\xa4ielikult kivist, kuid p\xc3\xa4rast esimese korruse ehitust esitas Satara rahvas kaebuse kuningas Shahule. Rahva s\xc3\xb5nul pidi kivist monument olema kuningas Shahu, mitte Peshwase ehitatud. Sellest tulenevalt kirjutati Peshwasele ametlik kiri, milles teatati, et ehitis peab olema tehtud telliskivist. Wada oli sel ajal t\xc3\xa4iuslik, kuid seda r\xc3\xbcnnati 90 aastat hiljem Briti suurt\xc3\xbckiv\xc3\xa4e poolt. K\xc3\xb5ik 6 korrust varisesid kokku ning alles j\xc3\xa4i ainult kivist ehitatud esimene korrus, mis oli r\xc3\xbcnnaku vastu immuunne. Seega ainult kivist varemed Shaniwar Wadas meenutavad vanu osi Pune\xe2\x80\x99i linnast ning on isegi t\xc3\xa4nap\xc3\xa4eval n\xc3\xa4htavad.  _NEWLINE_1758. aastal elas kindluses umbes tuhat inimest. Aastal 1773 m\xc3\xb5rvasid valvurid Narayan Rao, kes oli 5. Peshwase valitseja, tema onu ja t\xc3\xa4di k\xc3\xa4sul. Populaarne kuulujutt r\xc3\xa4\xc3\xa4gib, et Narayan Rao vaim karjub siiani appi t\xc3\xa4iskuu ajal. Sealsed t\xc3\xb6\xc3\xb6tajad on kuulnud appikarjeid peale Narayanrao surma \xe2\x80\x99\xe2\x80\x99Kaka mala wachawa\xe2\x80\x99\xe2\x80\x99 (P\xc3\xa4\xc3\xa4sta mind, onu). _NEWLINE_27 veebruaril 1828 aastal algas suur tulekahju palee kompleksis, mis kestis 7 p\xc3\xa4eva. Ainult varemed j\xc3\xa4id ehitisest alles.\n_START_SECTION_\nShaniwarwada teke\n_START_PARAGRAPH_\nChattrapati Shahu peaminister Peshwa Baji Rao I, tegi piduliku rajamise oma residentsile laup\xc3\xa4eval, 10. jaanuaril 1730 aastal. Elupaik sai nimeks Shaniwarwada Marathi s\xc3\xb5nade j\xc3\xa4rgi, milleks olid Shaniwar (laup\xc3\xa4ev) ja Wada (peamine termin residentside kompleksi kohta). Tiikpuu oli sisse toodud Junnari d\xc5\xbeunglist,  kivi oli toodud l\xc3\xa4hedusest Chinchwadist ja Laim oli toodud Jejurist. Shaniwarwada sai l\xc3\xb5plikult valmis 1732. Hiljem tegi Peshwas veel mitmeid t\xc3\xa4iendusi, sealhulgas seinad, v\xc3\xa4ravad ning mitmed muud ehitised. Praegu on kindlusel 5 v\xc3\xa4ravat ja 9 torni. See on Mula-Mutha j\xc3\xb5e ning Kasba Pethi l\xc3\xa4histel.\n_START_SECTION_\nPaleed\n_START_PARAGRAPH_\nPalee olulised ehitised sisaldavad Thorlya Rayancha Diwankhana\xe2\x80\x99t (vana ja kuninglik vastuv\xc3\xb5tu ooteruum Baji Rao I t\xc3\xa4hendusega), Naachacha Diwankhana\xe2\x80\x99t (tantsusaal) ja Juna Arsa Mahal\xe2\x80\x99it (vana peeglisaal)._NEWLINE_Kuna ehitised h\xc3\xa4vinesid 1828 aasta tulekahjus, siis on alles ainult kindluse kirjeldused elavatest piirkondadest on saadaval. K\xc3\xb5ik ruumid ehitises omasid ukseavasid, millel olid peened k\xc3\xa4sit\xc3\xb6\xc3\xb6na valminud nikerdused, ornamendid ja lilled. K\xc3\xb5rgel laes rippusid klaasist l\xc3\xbchtrid. P\xc3\xb5randad olid valmistatud marmorist, mosaiigi mustriga ja P\xc3\xa4rsia vaipadega. Seinad sisaldasid joonistusi Hindu, Ramayana ja Mahabharata stseenidest._NEWLINE_Ehitised on v\xc3\xa4idetavalt disainitud ja konstrueeritud tuntud kunstnike poolt, n\xc3\xa4iteks Shivaram Krishna, Devaii, jt. _NEWLINE_Shaniwarwada kompleks oli 7 korrust k\xc3\xb5rge. K\xc3\xb5ige k\xc3\xb5rgem korrus oli Peshwa residents, mida nimetati Meghadambari.'